Зи лъэпкъ пшынэбзэмэ дунейр дихьэхыурэ,
И лъапэм тету утыку ихьэфмэ,
Къигъафэ пщащэм и пщlэр иlыгъмэ
Щауэр намыскlэ гъэнщlащ.

Ежьу
Адыгэ лъэпкъыр зыщыгугъ лlыгъэр
Къызэкъуэсхынщи утыку сихьэнщ.
Адэжь щlэину си гугъэ лъапlэр
Лъэпкъ хабзэм, ди бзэм гъащlэу хэслъхьэнщ.
Ар сигу имылъу зэи сыгъуэлъыжкъым,
Ар сигу имылъу сыкъэмыуш.

Удэшэсыкlрэ зекlуэ ущежьэкlэ
Шу гъусэ пэжхэм я дзыхь къуагъэзмэ,
Гъуазэ емышу гъуэгум утетмэ
Уадыгэлl нэгъэсащ.

Ежьу

Уи адэжь лъахэри пхуэхъумэжыфрэ
Уи хабзэ дахэр пхузехьэжыфмэ,
Лlыгъэм и щапхъэу уагъэлъэгъуэфмэ
Лъэпкъми и пщlэр пlэтащ.

Ежьу

Щlалэхэм лlыгъэри уи щапхъэу къащтэмэ,
Пщащэ гъэфlахэр щэныфlэ хъуахэмэ,
Щlэблэр къыпщlэхъуэу ужьыщхьэмахуэмэ
Пхуэфащэ жьантlэр бгъуэтащ.

Ежьу

Нэхущ Чэрим • Нэгъыщэ

😊
(анон.)